|  |  |
| --- | --- |
|  |  |
|  |

**ΠΑΙΔΙΚΗ ΒΙΒΛΙΟΘΗΚΗ ΚΑΛΑΜΑΡΙΑΣ**

**ΚΑΛΟΚΑΙΡΙΝΗ ΕΚΣΤΡΑΤΕΙΑ**

**ΑΝΑΓΝΩΣΗΣ ΚΑΙ ΔΗΜΙΟΥΡΓΙΚΟΤΗΤΑΣ**

Η συμμετοχή στα εργαστήρια είναι δωρεάν, με προεγγραφή.

Οι προεγγραφές μπορούν να γίνουν **με τηλέφωνο στο 2313 314413,** ή **με φυσική παρουσία στη Βιβλιοθήκη.**

**ΙΟΥΝΙΟΣ**

**Τρίτη 20/6 11:00-12:30**

***100 ακριβώς! Θησαυροί της Άλκης και της Ζώρζ…***

*(Για παιδιά από 5 χρονών)*

Η Καλοκαιρινή εκστρατεία ξεκινάει και τα παιδιά έχουν μια αποστολή: να ανακαλύψουν τους θησαυρούς της Άλκη Ζέη και της Ζωρζ Σαρή.

Με τη βιβλιοθηκονόμο Δανάη Μαρία Κοσμίδου

**Τετάρτη 21/6 11:00-12:30**

***Θέλεις να γίνουμε φίλοι;***

*(Για παιδιά από 7 χρονών)*

Πόσο καλά ξέρουμε τους φίλους μας και τι σημαίνουν για εμάς; Οι μικροί αναγνώστες παίζουν, διασκεδάζουν, ακούν ιστορίες για δυνατές φιλίες και κάνουν καινούργιους φίλους.

Με τη βιβλιοθηκονόμο Κατερίνα Μετανίου

**Πέμπτη 22/6 11:00-12:30**

***Έχεις γράμμα!***

*(Για παιδιά από 8 χρονών)*

Πως επικοινωνούσαν τα καλοκαίρια τους η Άλκη και η Ζωρζ; Γνωρίζουμε την παραδοσιακή μορφή της αλληλογραφίας και μοιραζόμαστε τιςκαλοκαιρινές εμπειρίες μας με τους συνομιλήκους μας σε άλλες Βιβλιοθήκες.

Με τη βιβλιοθηκονόμο Δανάη Μαρία Κοσμίδου

**Δευτέρα 26/6 18:00-19:30**

***Αυτή είναι η δική μου Ιστορία!***

*(Για παιδιά από 8 χρονών)*

Τα παιδιά γίνονται συγγραφείς και γράφουν τις δικές τους μοναδικές ιστορίες για τα καλοκαίρια τους, τα παιχνίδια τους, τα όνειρά τους, τον κόσμο τους.

Με τη εικαστικό/συντηρήτρια έργων τέχνης Ευφροσύνη Σαπιρίδου – Τσίτση

**Τετάρτη 28/6 11:00-12:30**

***Που πάνε οι γάτες το καλοκαίρι;***

*(Για παιδιά από 5 χρονών)*

Τα παιδιά εμπνέονται από τις γατοϊστορίες της Άλκης και της Ζωρζ και ετοιμάζονται για την δική τους ευφάνταστη παράσταση κουκλοθέατρου.

Με τη εικαστικό/συντηρήτρια έργων τέχνης Ευφροσύνη Σαπιρίδου – Τσίτση

**ΥΛΙΚΑ: ένα άδειο κουτί παπουτσιών**

**Παρασκευή 30/6 11:00-12:30**

***Παιχνίδι ως τα σύννεφα!***

*(Για παιδιά από 7 χρονών)*

Τι σχέδια κάνει μια παρέα παιδιών ένα απόγευμα καλοκαιριού του 1940; Πώς μια ομπρέλα μπορεί να μετατραπεί σε παιχνίδι; Ταξιδεύουμε με τη φαντασία μας και κατασκευάζουμε ένα παιχνίδι που θα μας πάει μέχρι τα σύννεφα!

Με τη εικαστικό/συντηρήτρια έργων τέχνης Ευφροσύνη Σαπιρίδου – Τσίτση

**ΙΟΥΛΙΟΣ**

**Δευτέρα 3/7 18:00-19:30**

***Graphic novel: ιστορίες και κώδικες.***

*(Για παιδιά από 9 χρονών)*

Τα παιδιά εμπνέονται από τις ιστορίες της Άλκης και της Ζωρζ, μαθαίνουν τους διαφορετικούς «κώδικες» του graphic novel και πειραματίζονται με τη δημοφιλή αυτή τέχνη.

Με τη εικαστικό/συντηρήτρια έργων τέχνης Ευφροσύνη Σαπιρίδου – Τσίτση

**Τετάρτη 5/7 11:00-12:30**

***Η Χάρτα των δικαιωμάτων!***

*(Για παιδιά από 7 χρονών)*

Όλοι μαζί συζητάμε για τα δικαιώματα των παιδιών και συντάσσουμε τη Χάρτα των δικαιωμάτων των μικρών αναγνωστριών και αναγνωστών.

Με τη βιβλιοθηκονόμο Δανάη Μαρία Κοσμίδου

**Πέμπτη 6/7 11:00-12:30**

***Έχω δικαίωμα!***

*(Για παιδιά από 10 χρονών)*

Ποιο δικαίωμά σου θα αγωνιζόσουν να υπερασπιστείς και μάλιστα δημόσια; Μαθαίνουμε για την αξία της κοινωνικής δράσης και συμμετέχουμε σε ένα debate.

Με την θεατροπαιδαγωγό Ελευθερία Καμπαγιοβάνη της Εταιρείας Θεάτρου Μικρός Βορράς

**Δευτέρα 10/7 18:00-19:30**

***Και οι τοίχοι έχουν φωνή!***

*(Για παιδιά από 7 χρονών)*

Πόση δύναμη κρύβεται πίσω από ένα σύνθημα; Γνωρίζουμε την τέχνη του street art, εμπνεόμαστε και δημιουργούμε συνθήματα που προωθούν τη βιβλιοθήκη και την αγάπη για το βιβλίο.

Με τη βιβλιοθηκονόμο Δανάη Μαρία Κοσμίδου

**Τρίτη 11/7 11:00-12:30**

***Φανταστικές ιχνηλατήσεις!***

*(Για παιδιά από 7 χρονών)*

Ταξιδεύουμε μαζί με τους ήρωες της Άλκης και της Ζωρζ, φτιάχνοντας τους δικούς μας φανταστικούς χάρτες και ιστορίες από σχοινί.

Με τη βιβλιοθηκονόμο Δανάη Μαρία Κοσμίδου

**Πέμπτη 13/7 11:00-12:30**

***Καλοκαιρινά τετράδια***

*(Για παιδιά από 12 χρονών)*

Γνωρίζουμε συνήθειες παιδιών άλλων εποχών, εξερευνούμε παλιά τετράδια και ποιήματα και φτιάχνουμε το δικό μας τετράδιο για να σημειώνουμε καλοκαιρινές σκέψεις και εμπειρίες.

Με τη βιβλιοθηκονόμο Δανάη Μαρία Κοσμίδου

**Δευτέρα 17/7 18:00-19:30**

***Φεύγουμε για διακοπές!***

*(Για παιδιά από 5 χρονών)*

Ελάτε να φτιάξουμε βαλίτσες και… φύγαμε για διακοπές!.

Με τη βιβλιοθηκονόμο Δανάη Μαρία Κοσμίδου

**ΑΥΓΟΥΣΤΟΣ**

**Τετάρτη 2/8 11:00-12:30**

***Πες καλοκαίρι χωρίς να πεις καλοκαίρι!***

*(Για παιδιά από 7 χρονών)*

Μπορείς να πεις καλοκαίρι, χωρίς να πεις καλοκαίρι;

Με παντομίμα, ζωγραφική και παιχνίδι τα παιδιά ανακαλύπτουν καλοκαιρινούς θησαυρούς.

Με την θεατροπαιδαγωγό Μαρία Καστανάρα της Εταιρείας Θεάτρου Μικρός Βορράς

**Τετάρτη 30/8 11:00-12:30**

***Βιβλιοθήκες ενωμένες πάντα***

*Όλοι οι φίλοι της Βιβλιοθήκης, μικροί και μεγάλοι, γιορτάζουν τα 100 χρόνια πορείας της Άλκης και της Ζωρζ, μέσα από τις δημιουργίες των παιδιών στην καλοκαιρινή εκστρατεία, μοιράζονται καλοκαιρινές αναμνήσεις και ονειρεύονται την επόμενη ΚΕ.*